የውጭ አገር ዜጎች ወሳኝ ኩነት ምዝገባ አፈጻጻም መመሪያ ሥራ ላይ ዋለ
በኢትዮጵያ ውስጥ የሚገኙ የውጭ ዜጎች ወሳኝ ኩነት ምዘገባ አፈፃፀም መመሪያ  ስራ ላይ መዋሉ  ተገለጸ ።አዲሱ መመሪያ የውጭ አገር ዜጎች እና ትውልደ ኢትዮጵያውያን የጋብቻ ፣የልደት፣የፊች፣የጉዲፈቻ እና የሞት ሰነዶች በኢትዮጵያ ማግኘት ያስችላቸዋል ተብሏል ።የፌደራል ወሳኝ ኩነት ምዝገባ ኤጃንሲ የውጭ አገር  ዜጎች  የወሳኝ ኩነት ሰነድ በኢትዮጵያ ማግኘት  የሚያስችላቸውን መመሪያ  ማዘጋጀቱ  ተመልክቷል ።አዲስ  የወጣው መመሪያ  መሠረት በኢትዮጵያ የሚኖሩ የውጭ አገር ዜጎች ሰነዶችን በአዲስ አበባ እና በክልል መስተዳደሮች ማግኘት ይችላሉ ።ይህ መመሪያ ከመውጣቱ በፊት የውጭ አገር ዜጎች እና ትውልደ  ኢትዮጵያውያን የተለያዩ የጋብቻ ፣የልደት ፣የሞት፣የፊች እና የጉዲፈቻ ሰነዶችን ኢትዮጵያ ውስጥ ማውጣት ስለማይችሉ ውጭ አገር ለመሄድ ይገደዱ ነበር።በአዲስ አበባ ከተማ በተለያዩ አለም አቀፍ ድርጅቶች፣በግል ኩባንያዎች ተቀጥረው የሚሠሩና የተለያዩ የውጭ የዲፕሎማሲ ማህበረሰብ አባላት የሚገኙ በመሆኑ የውጭ አገር  ዜጎችን እንግልት ለማስቀረት ታስቦበት የተዘገጀ መመሪያ ነው ተብሏል ።የውጭ ጉዳይ ሚኒስቴር ለተገልጋዩ የተቀላጠፈ አገልግሎት ለመሥጠት በቀጣይም  የተለያዩ አሠራሮችን በመፈተሽ አዳዲስ መመሪያዎችን ያወጣል ተብሎ ይጠበቃል ።